นายกรัฐมนตรี ร่วมงานวันสถาปนา โรงเรียนเตรียมทหาร ครบรอบปีที่ 61 ขอนักเรียนเตรียมทหารรักษาศักดิ์ศรี และสนับสนุนรัฐบาลขับเคลื่อนแนวทางประชาธิปไตย และพร้อมน้อมนำแนวทางจิตอาสาของ สมเด็จพระเจ้าอยู่หัวมหาบูรณาการ
พลเอกประยุทธ์ จันทร์โอชา นายกรัฐมนตรีและหัวหน้า คสช.  เดินทางเป็นประธานในงานวันสถาปนาโรงเรียนเตรียมทหาร ครบรอบปีที่ 61 และงานเกียรติยศจักรดาว ประจำปี 2562 โดยมี พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม พลเอกฉัตรชัย สาริกัลยะ รองนายกรัฐมนตรี พลเอกอนุพงษ์ เผ่าจินดา รัฐมนตรีว่าการกระทรวงมหาดไทย รวมถึง ผู้บัญชาการเหล่าทัพ เข้าร่วมงานอย่างพร้อมเพรียง ที่ โรงเรียนเตรียมทหาร อำเภอบ้านนา จังหวัดนครนายก         โดยพลเอกประยุทธ์ ได้รับการเคารพจากกองทหารเกียรติยศ ก่อนจะวางพานพุ่มสักการะพระบรมราชานุสาวรีย์ รัชกาลที่ 5 และนำศิษย์เก่าและปัจจุบัน ทำพิธีแสดงมุทิตาจิต แด่อดีตผู้บังคับบัญชาและครูอาจารย์ โรงเรียนเตรียมทหาร และทำพิธีมอบรางวัลเกียรติยศจักรดาวแก่ศิษย์เก่าเตรียมทหารดีเด่นประจำปี 2562 และมอบรางวัลจักรดาวสดุดีแด่ศิษย์เก่าเตรียมทหารที่ได้เสียชีวิตจากการปฏิบัติหน้าที่ราชการ        พลเอกประยุทธ์ กล่าวว่า ยินดีที่มาร่วมงาน ขอสดุดีผู้ที่ได้รับรางวัล ถือว่าเสียสละเพื่อส่วนร่วม สมชายชาติทหาร เพราะทุกรางวัลถือเปนเกียรติยศ เชื่อว่า ผู้ที่ได้รับรางวัลจะดำรงไว้ซึ่งเกียรติศักดิ์ศรี เพื่อดำรงรักษาอธิปไตย และหวังให้นักเรียนตะหนักถึงหน้าที่ตนเอง เพื่อเป็นข้าราชการที่ดี        เราต้องสร้างคุณค่าตัวเองให้ได้นำชาติไปสู่ความสงบสันติไป ฝากไปถึงนักเรียนเตรียมทหารทุกคน ทั้งในและนอกราชการ ขอให้ทุกคนได้สร้างเกียรติยศและศักดิ์ศรี ซึ่งจะติดตัวไปตลอด และขอให้มีความภูมิใจการเป็นทหาร ตำรวจ ต้องทำให้รู้สึกว่าทหาร-ตำรวจเป็นที่พึ่งของประชาชน ชาติ ศาสน์ กษัตริย์และประชาชน สมเด็จพระเจ้าอยู่หัวทรงรับสั่งให้ทำหน้าที่ให้ดีเพื่อให้ประชาชนมีความสุข มีระเบียบวินัย และน้อมนำแนวทางจิตอาสาของ สมเด็จพระเจ้าอยู่หัวหมาบูรณาการ และขอให้ทุกคนต้องช่วยสนับสนุนรัฐบาลในการเดินหน้าประเทศอย่างถูกต้องตามระบอบประชาธิปไตย